Reclamele la produse de îngrijire a pielii nu fac zoom cu un motiv.
Dacă o fac, arată o priveliște animată și impecabilă.
O imagine detaliată a pielii ar fi puțin tulburătoare.
Ce e aia?
Chiar și cea mai netedă piele e o suprafață rugoasă și brăzdată,
traversată de șanțuri uleioase și presărată cu fire de păr.
Pe acest teritoriu straniu
există dragoni.
Savanții cred că acarienii Demodex sunt prezenți pe fața fiecărui om.
Aproape sigur aveți unii în foliculii de pe fața dvs.
Și nu sunt singurii.
Pe pielea noastră hălăduiesc o mulțime de bacterii, ciuperci
și chiar și viruși minusculi.
Dar nu e infestare nocivă.
De fapt, avem nevoie de acești pasageri microscopici
ca să avem o piele sănătoasă.
Însă companiile de îngrijire a pielii ne spun altceva.
În principal, că avem nevoie de o cantitate impresionantă de produse.
- Gel de curățare antiacneic. - Acid hialuronic.
- Cremă microabrazivă. - Curăță, dar e și mască.
Hidratarea e baza pielii sănătoase.
Pielea dvs. arată mai tânără în doar cinci…
Putem avea încredere că aceste produse fac ce promit?
Există vreun secret al pielii sănătoase și frumoase?
Să începem cu pielea,
să o privim din punct de vedere medical.
Are pielea frumoasă. Asta m-a impresionat cel mai tare.
Dacă-ți menții pielea curată, șansele să apară o boală sunt mici.
Pielea mea e proaspătă și sănătoasă
pentru că am tratat-o corespunzător.
De la barbă, la urechi.
De la nări, la tâmple.
Pielea sănătoasă e o piele frumoasă.
PIELEA
Dacă e ceva ce vor experții să știți despre piele este că…
E cel mai mare organ.
Cel mai mare organ.
Pielea e sistemul nostru imunitar,
prima și cea mai bună linie de apărare.
Îmi place să o asemăn cu un zid de cărămidă.
Cărămizile sunt celulele,
iar mortarul e uleiul nostru natural.
Acest zid, epiderma,
e reconstruit complet o dată pe lună.
Se nasc celule noi
și-și croiesc drum spre suprafață, unde se desprind.
Porii pe care îi vedeți sunt canalele foliculilor piloși.
Se găsesc pe aproape tot corpul, nu doar în locurile unde avem păr.
Glandele atașate de foliculi elaborează o substanță uleioasă și ceroasă, sebum.
Are rol lubrifiant și produce aciditate.
PH-ul pielii e neutru. E mai apropiat de 5.
Astfel, bacteriile nocive se dezvoltă mai greu.
Dacă zidul de protecție e distrus,
particulele străine și germenii pătrund mai ușor.
Sistemul imunitar va intra în acțiune,
iar pielea se va irita și înroși.
Toată această armată de celule imune va detecta și ataca intrușii.
Desigur, iată și cea mai remarcabilă componentă a pielii!
Oastea de creaturi care o numesc „casă”.
Cu miliarde de ani înainte să evoluăm,
microbii colonizau fiecare colț al globului,
de la ghețarii arctici,
la bazinele sulfuroase și vulcanii de pe fundul oceanului.
Apariția pielii a constituit încă un habitat pe care l-au colonizat.
Avem trilioane
de bacterii, ciuperci,
virusuri, protozoare
și chiar insecte mici.
Pielea are o diversitate impresionantă
de medii.
Fața noastră e o mlaștină uleioasă.
Subrațele sunt jungle umede și întunecate.
Antebrațele sunt savane uscate.
Microbiomul nostru se formează
din momentul în care ne naștem.
Suntem populați brusc
de biomul mamei noastre,
care formează un fel de fundație
care rămâne cu noi toată viața.
Se dezvoltă permanent, modelat de propriile experiențe.
Adică unde locuim, prezența sau absența animalelor,
oamenii cu care locuim și cu cine ne vedem frecvent.
Fiecare dintre noi are o semnătură unică.
Cercetătorii au petrecut ultimele decenii descoperind unde trăiesc anumite specii.
Acum încearcă să-și dea seama ce pun la cale acele creaturi.
Există un bacil între degetele de la picioare
care se hrănește cu un compus din transpirație, leucină,
și contribuie la mirosul specific al picioarelor.
De ce am vrea să coevoluăm cu acest microb
care produce mirosuri urâte?
Se pare că acest bacil
e un puternic inhibitor al infecțiilor fungice.
Picioarele produc o cantitate mare de leucină.
E ca și cum corpul nostru face un ospăț pentru aceste bacterii,
care împiedică apariția „piciorului de atlet”.
Există și Staphylococcus epidermidis,
care se găsește pe tot corpul.
Da, iubim acest stafilococ.
Atrage celulele imune
care permit vindecarea rănilor și luptă cu infecția.
Pot ucide bacterii patogene.
Și antibioticele pot face asta.
Dar afectează și bacteriile bune,
iar unii patogeni devin rezistenți la medicamente.
Există o tendință terifiantă în toată lumea,
mai ales în spitale.
Laboratorul Julia Oh dezvoltă o tulpină de epidermidis,
care atacă cea mai comună bacterie rezistentă la antibiotice.
E ca un robot de distrugere.
Acest epidermidis eficient atacă
doar când simte un anumit patogen.
Ca răspuns, produce un fel de napalm.
În sfârșit, oamenii de știință cred că microbii
ne antrenează sistemul imunitar ca să diferențiem prietenul de dușman
și să reacționăm doar la lucruri cu adevărat nocive.
Nu știm ce s-ar întâmpla fără microbiomi.
Nu am creat oameni fără germeni.
Dar am creat șoareci
fără germeni.
Cresc fără să fie expuși la microbi vii.
Trăiesc într-o bulă.
Șoarecii aceștia au tot felul de defecte.
Fără instructajul microbian inițial, sistemul lor imunitar e confuz.
Pot ignora amenințări reale, răspunde exagerat la substanțe inofensive
sau chiar ataca propriile celule.
Copiii cresc în medii tot mai sterile
și tot mai mulți au afecțiuni din cauza sistemului imunitar hiperactiv.
Eczeme, alergii,
astm, rinită alergică.
Au explodat.
Dar nu în comunitățile amish.
Specialiștii spun că foarte puțini copii amish au astm și alergii.
Copiii amish cresc cu mulți frați, petrec mult timp în aer liber
și iau contact cu grajduri
cu diverse animale chiar lângă casă.
Sunt expuși la mulți microbi diferiți
și asta îi ajută să dezvolte un sistem imunitar puternic.
Secretul pielii sănătoase
constă parțial în menținerea unui microbiom echilibrat.
Timp de sute de mii de ani, oamenii nu s-au atins de el.
Până când a apărut civilizația.
Peste tot, oamenii au început să se spele cu apă,
deseori în ritualuri religioase.
Apoi, tot mai mulți s-au strâns în orașe,
iar bolile cu transmitere au înflorit ca niciodată.
În secolul al XIX-lea,
savanții au descoperit vinovatul.
Germenii.
Unii dintre primii microbi descoperiți au fost cei dăunători.
Pandemiile de holeră au ucis milioane de oameni.
Ciuma a ucis aproape o treime din populația Europei.
În SUA,
tuberculoza a fost vinovată de aproape un sfert din decese.
A apărut ideea că ar fi bine să eliminăm germenii prin spălare.
De secole bune folosim diverse forme de săpun
ca să spălăm rufele.
Apoi, specialiștii sistemului de sănătate au promovat folosirea pe piele.
Scopul e de a reduce microorganismele patogene.
Acesta e motivul pentru care oamenii se spală cu săpun.
În secolul XX, săpunul a devenit omniprezent.
Erau săpunuri de frumusețe, de baie,
de sănătate,
dar toate erau la bază același produs.
Săpunul de lux pentru bogați
era mai scump, dar identic.
A devenit un produs de marcă și a început să fie promovat.
Fabricanții de săpun au inventat trucurile de marketing folosite azi.
Precum girul dat de vedete.
Iat-o pe activista pentru drepturile femeilor, Elizabeth Cady Stanton!
Această reclamă,
cu îmbrățișarea senzuală
și sloganul provocator,
a fost una dintre primele care a demonstrat că sexul vinde.
Aceste produse vindeau un sentiment de superioritate,
fie dorința de a fi din altă rasă,
fie din altă clasă.
Reclamele la săpun erau deseori caricaturi rasiste
insinuând că oamenii cu piele închisă sunt murdari.
Sau sălbatici, lipsiți de influența civilizatoare a săpunului.
Săpunul însemna frumusețe,
iar pielea frumoasă
era cea albă.
Practic, dacă oamenii aveau o nesiguranță profundă,
industria săpunului se agăța de ea și promitea o soluție.
Săpunul avea să ne transforme viața.
Deveneam mai acceptați de societate.
Ziceau că te face să strălucești și să-ți găsești soț.
Companiile de săpun foloseau pseudoștiința ca să susțină afirmațiile.
Își prezentau abordarea casnicelor
finanțând și producând seriale radiofonice de zi.
În curând, serialele s-au mutat la televizor.
Producătorii săpunului Ivory dețineau The Guiding Light,
până când s-a terminat, în 2009.
Prezentat de săpunul Ivory, cel mai faimos din lume.
La mijlocul secolului XX,
în țările bogate, fiecare persoană folosea regulat săpunul.
Și-l foloseau pe tot corpul,
în fiecare zi.
Săpunul e o substanță simplă,
una care poate spăla patina civilizației de pe noi,
chimicalele care ne irită pielea, precum poluarea, machiajul
și germenii care provoacă boli.
Spălatul cu săpun a salvat atât de multe vieți,
dar săpunul diluează mortarul din acel zid,
afectându-ne imunitatea.
Și, pentru că e simplu,
săpunul poate schimba pH-ul pielii.
Când ne spălăm prea des, o împiedicăm să-și facă treaba.
Afectați compoziția chimică a pielii. Diluați uleiurile.
Considerăm că uleiul acela e solul în care crește ecosistemul microbian,
iar, dacă l-ați afectat, ce rămâne
e puțin dezechilibrat.
Acum mult timp, oamenii nu știau de folosirea exagerată a săpunului.
Au observat că le lasă pielea uscată și iritată.
Industria a găsit și pentru asta o soluție.
Săpunul îți usucă pielea,
dar Dove îți hidratează pielea când te speli.
Dove conținea un hidratant.
Așa s-a introdus un nou concept
că poate avem nevoie de alte produse
care să combată efectele săpunurilor folosite.
E nevoie de a doua substanță
care a deschis ușa pentru apariția unei multitudini de produse
pe lângă săpun.
În 1968,
Clinique a prezentat rutina cu trei etape
și au sugerat că era importantă ca spălatul pe dinți.
Unii producători de săpun s-au diversificat
și au devenit concerne internaționale.
Au apărut și actori noi.
A avut loc o invazie
de produse de înfrumusețare coreene în occident,
care i-au înnebunit pe toți.
ÎNFRUMUSEȚARE COREEANĂ DIN PLIN
PROMISIUNILE ORIENTULUI
FABRICAT ÎN COREEA
SOLUȚII DIN SEUL
CU FAȚA SPRE EST
Am inventat rutina coreeană de îngrijire cu zece etape acum mulți ani.
Prin 2015
am început să observ
că tot mai mulți oameni vorbeau despre această modă.
De câteva decenii,
Coreea de Sud a încercat să crească exporturile de cultură.
Serialele coreene,
muzica K-pop
și produsele coreene de înfrumusețare.
În Coreea, pielea e pe primul loc.
Pun mare preț pe piele, o consideră mai importantă
decât machiajul sau moda.
Sunt geniali. Folosesc ingrediente
pe care multe mărci nu le-ar fi folosit în trecut.
CEAI VERDE
ZGURĂ VULCANICĂ
MUCUS DE MELC
COLAGEN DE PORC
VENIN DE ALBINE
EXTRAS DE STEA-DE-MARE
LAPTE DE MĂGĂRIȚĂ
Savanții încă încearcă să stabilească cum acționează aceste ingrediente,
dar, în general, aceste produse au recenzii excelente.
Erau foarte bine făcute
și erau ieftine.
Dacă nu vă pricepeți la îngrijirea pielii,
vă recomand câteva etape de bază.
Dacă folosiți cremă solară, machiaj sau aftershave,
trebuie să le dați jos la sfârșitul zilei.
Acum avem alternative la săpun,
detergenții sintetici și substanțele uleioase
care sunt mai delicate cu mortarul din zidul nostru. Însă…
Ați fi uimiți câte substanțe de curățare vă exfoliază pielea.
După curățare, pH-ul e dat peste cap.
Atunci intervin substanțele tonifiante.
În general, acestea aduc aciditatea la o valoare sănătoasă,
așa cum face sebumul în mod natural.
Substanțele hidratante repară efectele celor de curățare.
Cu ele punem la loc ce am eliminat.
Unele imită „mortarul” nostru natural.
În tinerețe, n-avem nevoie de exfoliere.
Pielea ni se exfoliază natural.
Pe măsură ce îmbătrânim, înlocuirea celulelor încetinește.
Pielea își pierde prospețimea.
Ar fi nevoie de o exfoliere săptămânală
peste 40 de ani.
Apoi, produsele antiacneice.
Rețineți, pielea dvs. e acoperită de foliculi piloși,
care pot fi blocați de sebum și celule moarte.
Dacă blocajul rămâne sub piele, devine un punct alb.
Odată expus la aer, se oxidează și devine negru.
PUNCT NEGRU
În aceste blocaje pot apărea bacterii.
Celulele sistemului imunitar atacă infecția
și celulele moarte se acumulează.
Asta e substanța albă din coș.
Nu înțelegem complet factorii care provocă acneea,
genetica, hormonii, bacteriile,
substanțele pe care le punem pe piele sau interacțiunea lor.
Dermatologii menționează și rolul dietei.
Se pare că mâncărurile grase nu-s o problemă,
dar cele cu zahăr pot fi.
Dar știm ceva. Acneea nu e provocată de pielea murdară.
Am avut acnee vulgară în adolescență.
Trăiam cu ideea
că, dacă folosesc săpun și mă spăl de trei ori pe zi,
pot elimina microbii care-mi cauzau această afecțiune.
Dar pare evident că doar înrăutățeam situația.
Unii savanți cred că tratăm acneea mai bine
dacă adăugăm bacterii pe piele
pentru a crea un microbiom echilibrat și sănătos.
Cuvântul antiîmbătrânire…
E problema.
Mă face automat să simt
că e ceva în neregulă
cu ridurile.
Vrem să îmbătrânim. E cursul natural al vieții.
Sub epidermă avem un strat mai gros, numit dermă,
în care găsim întrepătrunse proteine ca elastina și colagenul.
Când pielea se întinde, matricea o ajută să revină.
Odată cu vârsta, producem mai puține asemenea proteine, iar pielea se ridează.
Anumite elemente accelerează procesul.
Toxinele, poluarea
și razele ultraviolete, care pot provoca și cancer.
Melanina, un pigment produs în aceste celule,
poate bloca din aceste raze.
Melanina închide culoarea pielii.
Protecția suplimentară determină încetinirea îmbătrâniri pielii.
Tot ne trebuie cremă SPF,
pentru că razele ultraviolete ale soarelui tot ne pot afecta.
Multe ingrediente antiîmbătrânire
nu sunt susținute de dovezi științifice.
Singurul lucru dovedit științific
de studii serioase
este acidul retinoic, retinolul.
Stimulează producerea colagenului,
dar ne poate irita pielea și nu trebuie folosit de gravide.
Ca să recapitulăm, pielea noastră face multe în mod natural,
așa că evitați excesul de produse care strică echilibrul.
Multe substanțe de exfoliere și săpunuri agresive
pot avaria zidul de protecție.
Folosiți substanțe cu pH alcalin.
Dacă aveți o afecțiune dermatologică,
consultați dermatologul. Poate există tratamente.
Nu vă faceți griji în legătură cu coșurile!
Ideea că nu trebuie să avem deloc așa ceva
este artificială.
Industria aceasta are obiceiul de a exagera neregularitățile
care nu sunt afecțiuni medicale.
Prezența coșurilor
nu e neapărat o problemă.
Ca și acum un secol,
reclamele la aceste produse au imagini și limbaj pseudoștiințific.
Cuvinte la modă acum sunt „pre și probiotic”.
Aceste produse ar trebui să vă îmbunătățească microbiomul pielii.
Nu există dovezi că aceste substanțe
sunt cumva benefice.
Însă, într-un fel, domeniul pare
că s-a schimbat radical.
Dacă ne uităm la reclamele din prezent,
am crede
că domeniul îngrijirii pielii este foarte divers.
E doar o aparență.
La multe companii cu care discut,
traseul parcurs de produsul lor,
de la concepție,
la prezența pe raft,
în nicio etapă a traseului
nu s-au folosit persoane care să nu fie de origine caucaziană.
Când Dove a lansat această reclamă în 2017,
unii au văzut anumite tare ale trecutului.
Dove și-a cerut scuze și a retras reclama,
dar compania-mamă a lui Dove, Unilever, vinde produse destinate albirii pielii.
Destul de multe companii mari
au dezvoltat creme de albire a pielii
și le vând de ani buni.
După moartea lui George Floyd
și după toate protestele care au avut loc pe plan mondial,
în loc să scoată produsele de pe piață,
doar le-au schimbat numele.
Nu s-a rezolvat nimic.
Care e mesajul?
Alb e mai bine.
Ni se induce să avem piele mai albă, mai curată, mai hidratată,
strălucitoare, fără pori.
Și că avem nevoie de produse pentru a obține asta.
Folosim prea multe produse de îngrijire a pielii.
Dacă suntem sănătoși cu mai puțin,
de ce nu facem mai puțin?
Eu folosesc doar apă.
Mereu mă spăl pe mâini. Mă spăl pe mâini cu săpun,
dar pe restul corpului îmi dau doar cu apă.
Începi să te obișnuiești cu senzația și corpul pare să se adapteze puțin.
Doamne! Adică,
așa ceva n-ar merg la mine. Pur și simplu!
Pielea mea ar lua-o razna.
Nu cred că toți oamenii au nevoie de 15 produse,
dar nici că trei produse sunt de ajuns pentru oricine.
Rețineți, nu doar cu produsele ne influențăm pielea.
Pielea e un indicator pentru starea noastră de sănătate.
Cum dormim, ce mâncăm, cât de stresați suntem.
Dacă suntem hidratați, dacă facem sport, dacă stăm în natură.
Toți acești factori afectează modul în care se prezintă pielea.
Sunt multe moduri diferite de îngrijire corectă a pielii.
Sunt multe moduri bune.
Cu toții suntem unici. Am evoluat alături de microbii noștri.
Îngrijirea pielii e un mod plăcut de a ne descoperi
această parte unică a noastră.
Și…
sunt multe moduri de a fi normali.